<classify> WAZIRI wa Nchi, Ofi si ya Rais, Tawala za Mikoa na Serikali za Mitaa, Selemani Jafo amewataka viongozi na wawakilishi vya vyama vya siasa, kuhakikisha wanatoa maoni yenye tija ili kutengeneza kanuni zilizo bora, zitakazosimamia uchaguzi wa serikali za mitaa.Aidha, Jafo amesema uchaguzi wa serikali za mitaa unatarajia kufanyika muda wote kati ya Novemba au Desemba, mwaka huu. Jafo alisema hayo wakati wa kufungua mkutano wa siku mbili wa vyama vya siasa vyenye usajili wa kudumu, unajadili rasimu ya uchaguzi huo wa serikali za mitaa.Alisema Tanzania inaongozwa kwa utaratibu wa demokrasia, hivyo serikali iliona ulazima wa kutengeneza jukwaa la kuwakutanisha wadau mbalimbali wakiwemo vyama vya siasa ili kuwa na kanuni bora zitakazoendesha uchaguzi kwa amani na utulivu. Alisema kutokana na umuhimu wa vyama vya siasa katika uundwaji wa kanuni za uchaguzi, ofisi yake ilipeleka rasimu hiyo mapema kwa wadau ili kuweza kupata muda wa kupitia na kuja na maoni yaliyo bora.Jafo alisema kanuni hizo zina maeneo matatu ambayo ni Rasimu ya Kanuni za Uchaguzi wa Mwenyekiti wa Kijiji, wajumbe wa Halmashauri ya Kijiji na Mwenyekiti wa Kitongoji katika Mamlaka ya Serikali za Mitaa za Mwaka 2019. Alisema pia kuna Rasimu ya Uchaguzi wa Mwenyekiti wa Mtaa, na wajumbe wa Kamati ya Mtaa katika Mamlaka ya Miji za Mwaka 2019 na Rasimu ya Kanuni ya Uchaguzi wa Mwenyeikiti wa wa Kitongozi katika Mamlaka za Miji Midogo za Mwaka 2019. Mwenyekiti wa Baraza la Vyama vya Siasa, John Shibuda alisema watahakikisha wanatengeneza kanuni zitakazojenga taswira nzuri ya nchi kitaifa na kimataifa. Aliomba katika kikao hicho, Msajili wa Vyama vya Siasa atoe uwianishaji wa kanuni hizo na sheria mpya ya vyama vya siasa ili isijeleta msuguano wakati wa uchaguzi huo. Baadhi ya vyama vilivyotuma wawakilishi ni Chama Cha Mapinduzi CCM, Chama cha Wananchi CUF, Chama cha Demokrasia na Maendeleo Chadema, Union for Multiparty Democracy UMD, ACTWazalendo, NCCR-Mageuzi, National League For Democracy NLD, United Peoples Democratic PartyUPDP, National Reconstruction Alliance NRA na Tanzania Democratic Alliance TADEA. Vyama vingine ni Tanzania Labour Party TLP, United Democratic Party UDP, Demokrasia Makini MAKINI, Democratic Party DP, Sauti ya Umma SAU, Tanzania Farmers Party AFP, Chama cha Kijamii CCK, Alliance for Democratic Change ADC na Chama cha Ukombozi wa Umma CHAUMMA.  <topic>: KITAIFA 